b'\n_START_ARTICLE_\nFarmakokineti\xc4\x8dni oja\xc4\x8devalec\n_START_PARAGRAPH_\nFarmakokineti\xc4\x8dni oja\xc4\x8devalec ali farmakokineti\xc4\x8dni stopnjevalec (angle\xc5\xa1ko pharmacokinetic enhancer) je zdravilo, ki se uporablja za to, da pove\xc4\x8da koncentracijo drugega zdravila v krvi._NEWLINE_Primer farmakokineti\xc4\x8dnega oja\xc4\x8devalca je ritonavir pri zdravljenju oku\xc5\xbebe z virusom HIV. Sicer je ritonavir zaviralec proteaz, vendar se v zdravljenju HIV-a rabi zaradi drugega namena: je mo\xc4\x8dan zaviralec citokroma P450 CYP3A4, encima, ki je sicer odgovoren za presnovo proteaznih zaviralcev v jetrih. Zato ritonavir v subterapevtskem odmerku v kombinaciji z drugim proteaznim inhibitorjem (na primer lopinavirjem, amprenavirjem, indinavirjem) zavre presnovo slednjega in s tem pove\xc4\x8da njegove krvne koncentracije in s tem u\xc4\x8dinkovitost.'